གཞན་ཡང་།བོད་སྐྱོར་སྨན་བཅོས་རུ་མིས་རང་ངོས་ཀྱི་དགེ་མཚན་ལྡན་པའི་ཆ་རྐྱེན་འདོན་སྤེལ་གང་ལེགས་བྱས་ཏེ་མངགས་གཏོང་བྱ་ཡུལ་དུ་ཉིང་ཁྲི་དྲིལ་བསྒྲགས་དང་འོས་སྦྱོར་བྱས་ནས་མི་དེ་བས་མང་བས་ཉིང་ཁྲིར་དོ་ཁུར་དང་རྒྱབ་སྐྱོར་གྱིས་རོགས་སྐྱོར་བྱེད་མཁན་དང་རོགས་སྐྱོར་བྱ་ཡུལ་ཕྱོགས་གཉིས་ཀྱི་སྤེལ་རེས་ཀྱི་འབྲེལ་ཟམ་དང་།གཅིག་སེམས་གཅིག་སྦྲེལ་གྱི་ཟམ་པ།མཛའ་གྲོགས་ཟམ་པ་བཅས་ཧུར་ཐག་བསྐྲུན་ནས་སྨན་བཅོས་བོད་སྐྱོར་ལས་དོན་གཏིང་ཟབ་སྤེལ་རྒྱུར་སྐུལ་འདེད་བཏང་བ་རེད།མིག་སྔར་ཉིང་ཁྲི་གྲོང་ཁྱེར་མི་དམངས་སྨན་ཁང་དང་ཀོང་ཏུང་ཞིང་ཆེན་མི་དམངས་སྨན་ཁང་སོགས་སྨན་ཁང་མཛའ་གྲོགས་སྨན་ཁང་དང་གཅེན་གཅུང་སྨན་ཁང་ལ་གྱུར་ནས་ལྷོ་ཕྱོགས་གསོ་རིག་སློབ་ཆེན་ལྷོ་ཕྱོགས་སྨན་ཁང་དང་རྒྱང་ཁྲིད་གསོ་རིག་ལྟེ་གནས་བཙུགས་པ་དང་།གྲོང་ཁྱེར་ཡོངས་ཀྱིགྱི་སྨན་ཁང་ཚང་མས་རྒྱང་ཁྲིད་མཉམ་རུབ་ནད་དཔྱད་མ་ལག་དང་ཕྱོགས་གསུམ་པའི་ནད་དཔྱད་ལས་སྟེགས་བསྐྲུན་པའམ་ཡང་ན་སྐྲུན་བཞིན་ཡོད་པས་འགྲིམ་འགྲུལ་སྟབས་བདེ་མེད་པ་སོགས་ཀྱིས་རྐྱེན་པས་མང་ཚོགས་ཀྱི་ནད་གཞི་ལྟ་དཀའ་བའི་གནད་དོན་ཐག་གཅོད་ནུས་ལྡན་ཐུབ་ཡོད།